**OBEC ŠARIŠSKÁ PORUBA**

**Z á p i s n i c a**

**zo zasadnutia obecného zastupiteľstva konaného dňa 7. 11. 2014**

**Otvorenie**

Riadne zasadnutie Obecného zastupiteľstva otvoril a všetkých prítomných privítal starosta obce

**Schválenie programu Obecného zastupiteľstva a overovateľov zápisnice**

Po prečítaní programu zastupiteľstva bol doplnený bod – Vyjadrenie p. Olejníka – za firmu ATEX-OK s.r.o. Sabinov. Následne po odsúhlasení doplneného programu boli odsúhlasení aj overovatelia zápisnice a to Ľudmila Beňová a Peter Plančár.

**Vyjadrenie p. Olejníka za firmu ATEX-OK s.r.o. Sabinov**

* P. Olejník vysvetlil súpis prác na faktúre č. 2014088 v Základnej škole v Šar. Porube. Popísal akútny stav na toaletách , na odpadových rúrach a na chodníkoch v ZŠ
* Strecha Obecnej budovy – odpoveď na žiadosť na reklamáciu strechy, ktorá tvorí samostatnú prílohu tejto zápisnice prečítal a povedal, že chybu urobil projektant pri projektovej dokumentácii. Urobili kontrolu a opravu strechy – zasilikonovanie spojov na nitoch . Vyjadril sa , že aj hromozvod bol vytrhnutý
* Peter Plančár namietal, prečo prepúšťa vodu fólia (je zlá), a ako je možné, ak hromozvod robila ich firma, že je vytrhnutý. Taktiež povedal, že chce byť prítomný pri spoločnom stretnutí p. Olejníka a projektanta p. Vavreka
* Ľudmila Beňová upozornila, že na viacúčelovom ihrisku sa prepadá v mieste branky
* Ing. Ján Cina upozornil, že nie je spravené odvodnenie pri ihrisku, voda steká po ceste a v zime zamŕza
* František Olejník potvrdil, že fóliu na streche skontrolujú, na ihrisko sa pôjdu pozrieť a odvodnenie zabezpečia.
* Iveta Gaľová opätovne upozornila na 60dňovú splatnosť
* Sylvia Ondičová opätovne upozornila starostu a poslancov OZ, na nedodržiavanie zákona o Verejnom obstarávaní a konkrétne pri faktúre č. 2014088 tiež.
* Milan Kaňuch, starosta obce sa vyjadril, že pre krátkosť času nezvolal mimoriadne OZ k verejného obstarávaniu na stavebné práce v ZŠ

**Kontrola prijatých uznesení**

* P. Olejník za firmu ATEX-OK s.r.o. Sabinov sa zúčastnil Obecného zastupiteľstva
* Z finančných prostriedkov , ktoré boli vybraté z účtu Základnej školy vo výške 6750,- boli preukázané 5750,- v hotovosti a hneď na to vydané na vklad na účet ZŠ
* Iveta Gaľová a Ľudmila Beňová sa vyjadrili aby zvyšných 1000,- € bolo prevedených z Obecného účtu na účet ZŠ.

**Žiadosť o pridelenie finančných prostriedkov pre SCVČ**

Starosta obce prečítal došlú žiadosť o pridelenie finančných prostriedkov do SCVČ na žiačku – Sabínu Hájnikovú. Poslanci jednohlasne neschválili dotáciu pre CVČ.

**Návrh rozpočtu na rok 2015**

Návrh rozpočtu na rok 2015 prečítala Sylvia Ondičová. Po malých úpravách poslanci schválili návrh rozpočtu na rok 2015.

**Diskusia**

* Starosta prečítal anonymný podnet od občana ohľadne prezamestnanosti na Obecnom úrade. Starosta obce sa vyjadril, že pracovné úväzky zamestnancov na Obecnom úrade schválilo OZ. Poslanci jednohlasne odsúhlasili neodpovedať na anonymné podnety cez oficiálne stránky obce
* Stanislav Škorica navrhol oskenovať anonym a dať odpoveď na stránku – bližšie informácie na Obecnom úrade
* Stanislav Škorica odporučil starostovi obce dať do poriadku všetky záležitosti ohľadne faktúry na stavebné práce v ZŠ. Taktiež dal otázku starostovi obce, kde boli po celý čas peniace, ktoré vyberal postupne z účtu ZŠ. Opýtal sa konkrétne každého poslanca či vedeli na aký účel boli vybraté tieto finančné prostriedky. Poslanci sa vyjadrili , že nevedia
* Sylvia Ondičová informovala poslancov, aj keď v čase konania OZ už to bola minulosť ako starosta obce chcel vysporiadať finančné prostriedky vybraté z účtu ZŠ. Pôvodná faktúra od firma ATEX-OK s.r.o. Sabinov vystavená na sumu 5794,69 bola rozdelená na dve faktúry, ktoré boli vyplatené v hotovosti čím bol porušený zákon č. 394/2012 Z.z. o obmedzení platieb v hotovosti, čo mi bolo aj písomne potvrdené od JUDr. Martina Ďuračíka z Finančnej správy. Toto písomné potvrdenie tvorí samostatnú prílohu tajto zápisnice.

**Návrh na uznesenie**

Obecné zastupiteľstvo schválilo uznesenie zo zasadnutia obecného zastupiteľstva

konaného dňa 7. 11. 2014 , ktoré tvorí samostatnú prílohu tejto zápisnice.

**Záver**

Starosta obce poďakoval všetkým za účasť a  zasadnutie OZ ukončil.

Zástupca starostu: Overovatelia: Starosta obce: